Bajarê Marsîlya yê Fransa û bajarê Maînzî yê Almanya de tecrîdê serê Ocalanî ame şermezarkerdene û xoverdayîşê grevê vêşanîye ame silamkerdene.
Aktîvîstanê Têgêrayîşê Ciwanan ê Şorişgêrî, seba şermezarkerdişê tecrîdişkerdişê Rayberê Şarê Kurdî Abdullah Ocalanî bajarê Marsîlya yê Fransa de çalakîyêk viraşte.  Ciwanan  hela şanî pankartêka bi franskî ya bi nuşteyê “Ocalanî rê azadîye” darde kerde.
Ciwanan ard ziwan ke ê do çalakîyanê xo bêmabên dewam bikerê.
Bajarê Mazînzî yê Almanya de, cinî û ciwanan ê Kurdan seba ke paştdayîş bidê grevê vêşanîye çalakîyêk viraşte. Çalakîye de ciwananê enternasyonalîstan zî paştdayîş da, fîşekê hewayî ameyî teqnayene û  alayî ameyî akerdene.
Ciwanan slogana “Biciwîyo Serek Apo” qîrîyayî û pankarta bi ziwanê Almankî ya bi nuşteyê “Rojawan reyde paştdayîş – şorişê cimatî bipawe” akerde.
